K O R R A L D U S

Haapsalu,		        03. november 2011 nr 670

Katastriüksuse piiri ja uue pindala
kinnitamine ning sihtotstarbe määramine
(Väike-Liiva tn 8, Haapsalu)

OÜ Haapsalu Maamõõdubüroo poolt  on koostatud  Haapsalu linnas  Väike-Liiva tn 8 asuva katastriüksuse mõõdistamise toimik. Olemasolev katastriüksus on kinnisturegistrisse kantud märkusega ”katastriüksus moodustatud plaani alusel”. Uue katastrimõõdistamise käigus on viidud läbi maakorraldustoimingud, mille tulemusel tuvastati katastriüksuse uus piir. Ülemõõdistamise käigus on saadud uueks pindalaks 1401 m2. Vastavalt katastriüksusel paiknevate ehitiste ja rajatiste kasutamise otstarbele jääb piiride muutmise tulemusena moodustuva katastriüksuste sihtotstarbeks elamumaa. Juhindudes maakorraldusseaduse § 15, maakatastriseaduse § 8, § 9 lg 4, § 16, asjaõigusseadusest, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b:

1.	Kinnitada katastriüksusele koha-aadressiga Väike-Liiva tn 8, Haapsalu, Läänemaa (katastritunnus 18301:003:0310, pindala 1354 m2, sihtotstarve 100% elamumaa, kinnistu registriosa nr 106232, omanik Jaak Kanepi) uus piir (katastriüksuse plaan lisatud).

2.	Määrata katastriüksusele koha-aadressiga Väike-Liiva tn 8, Haapsalu, Läänemaa sihtotstarve 100% elamumaa (001; E) ja kinnitada uus pindala 1401 m2. Katastriüksusel lasuvad seadusjärgsed kitsendused - veetrass, kanalisatsioonitrass, madalpingekaabel, sidekanalisatsioon - asjaõigusseadus § 158;  muinsuskaitsevöönd  - muinsuskaitseseadus § 25. 

3.	Korraldus teha teatavaks korralduse koopia saatmisega posti teel Jaak Kanepile ja korralduse koopia üleandmisega linnavalitsuse maakorraldusosakonna juhatajale ( A.Ulm).

4.	Korraldus jõustub teatavakstegemisest.

5.	Korraldus avalikustada linnavalitsuse kantseleis.

6.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Urmas Sukles
Linnapea				Erko Kalev
						              			Linnasekretär